Поздрав Кнезу Николи I
Узоре дични Србскога рода,
Владаоче славни народу свом!
Бокељски Срби с пламеним чуством
 Радују с’ данас долазку Твом!

Ватрена љубав, што срца жари,
С поносом њину обимље груд;
А из тих груди поздрав ти зуји
И усклик искрен ори се свуд:

Срећно нам дош’о, пресв’јетли госте,
У брацком крилу Србинства свог!
Срећно нам дош’о, надеждо Србства
И сјајна славо народа твог!

Нек те Бог благи могућа, силна,
Подржи роду кроз дуги в’јек:
Да љутим’ ранам’ мучене раје
Десницом снажном додадеш л’jек!

Витешком, вјерном народу твоме
И цјелом Србству звјезда си ти —
Живио, Кнеже, несторска љета!
Овдашњи Срби кличу ти сви.

Извор 
Милић Р. 1870. Сербобранке: лиричне родољубне пјесме. На Цетињу, у државној Печатњи. стр. 1.

Ристо Милић